**Élménykönyvtár – tapasztalat és újítás a könyvtáros munkájában, személyes és közösségi kapcsolatrendszerében** (8 órás képzés)

**Helyszín:** Zenta

**Időpont:** 2025. szeptember 4.

**Oktatók:** Luzsi Margó és Komló-Szabó Ágnes

A gyakorlatorientált képzés során a résztvevők elsajátítják, hogyan lehet mesék, szépirodalmi alkotások, játékok és a könyvtáros személyiségének harmonikus együttesével élményteljes közösségi programokat szervezni a különböző könyvtári célcsoportoknak. A közösségszervezési folyamatok kidolgozására új módszereket, más szempontú megközelítési módokat ismernek meg, és képesek lesznek azok bevezetésére, készségszintű alkalmazására. Jártasságot szereznek a foglalkozástervek kidolgozásában és megvalósításában. A képzés során párhuzamosan formálódik a résztvevők szemlélete és fejlődik önismerete.

**Altéma:** Történetek – közösségek

**Részletes tematika:**

**Napra-forgó**: játékok közösségeknek (2 gyak.)

* ismerkedő és kapcsolatteremtő játékok
* ráhangoló és levezető játékok

**A Homo narrans, azaz a történetmesélő ember a könyvtárban** – a történet és a történetmesélés mint a kapcsolatteremtő hidak (1 ea, 1 gyak.)

* a történetmesélés helye és helyzete
* történetmesélésre épülő interaktív játék

**Szövegre épülő élményszerzés a** **könyvtárban** (1 ea, 1 gyak.)

* csoportoknak, közösségeknek tartott foglalkozások
* sajátélmény: kortárs irodalom és népmese

**Hogyan csináljam?** (1 ea, 1 gyak.)

* a könyvtári foglalkozások forgatókönyveinek felépítése
* vezetett forgatókönyvírás (csoportszintű)
* a képzés összegzése